Mar 20, 2019 | Hennie van Deventer se Blog, Vars Blog
Die drukkersink het soos lanklaas in my are gebruis toe ek en Tokkie die Claassens-kleinseuns, Jacob, Thomas en Christopher, gister met die binnewerkinge van 'n reuse-drukkery laat kennis maak het.
Ons was by Paarl Coldset in Paardeneiland – ou tuiste, in my koerantedae, van Die Burger se fabriek. Ons is deur Irette de Waal, 'n produksiebestuurder, stap vir stap deur die proses geneem tot die hoogtepunt: toe die pers begin rol om die TygerBurger teen 40 000 eksemplare per uur uit te spoeg.
Die kinders was in verwondering oor die enorme inktenks, die massiewe bale papier, die monstermasjiene en die fyn rekenaartegnologie agter hul volkleur-oggendkoerant. Vir my alte heerlik gewees om – al was dit met 'n kierie – deur bekende hoekies en gangetjies te loop, trappies op en trappies af, en al die reuke en geluide te herken.
'n Verrassing gewees om deur een van die jonger garde van destyds, Jerome Gurley, in die plaatmaak-afdeling herken te word. Nog 'n verrassing: die Mondipapier waarop Die Burger gedruk word, word deesdae uit Rusland ingevoer!
daardie slim Ferag-masjien wat die koerant met 'n ingewikkelde lugbrug van die pers na die invoegers en ander bestemmings bring – ek het soos 'n peetpa gevoel. Die stelsel dateer uit my tyd. Het 'n mooi foto in my album van my, Ton Vosloo en Jean le Roux, destyds hoofbestuurder van Die Burger, by die inwyding van die Ferag (al drie sowaar nog in donker pakke!).
Op die foto's is die kinders met en sonder Irette de Waal op ons boeiende toertjie. Dankie, Irette.
Mar 14, 2019 | Hennie van Deventer se Blog, Vars Blog
Die lnddros spreek in sy boek sy verwondering uit dat die bulhond haar plat snoet juis daar so diep kon inslaan om soveel skade te veroorsaak. Op my beurt wonder ek, as dit nie buite orde is nie, hoe lank dit geduur het voordat die beskadigde pad deur Richmond weer oop was vir verkeer!
SKITTERSKOON UIT DIE (PIEPIE-)POT
Mar 9, 2019 | Hennie van Deventer se Blog, Vars Blog
Die egpaar Diesderichs, Nic en Marga, by 'n huisdinee van my Tukkiekoshuis, Kollegetehuis, in 1961. Hy he tdie aand 'n borsbeeld van pres. CR Swart onthul.
By 'n Nasionale Party-feesgeleentheid het sy 'n keer vertel van die grapjas-minister van landbou Hendrik Schoeman wat ná 'n besoek aan Orania oor sy indrukke uitgevra is. "Daar gaan ook maar bokkerol aan," was sy antwoord; "die enigste prostituut daar is nog 'n 'virgin'".